section_heading: Etimologija
paragraph_text: Na mjestu sadašnjeg Dicma u rimsko se vrijeme nalazio deseti po redu miljokaz ceste Salona - Andetrium (Muć).Ivanković, Ante, Prezimena općine Dicmo, str. 9. Srednjeg je roda, jer je u odnosnom stanju prema riječi polje (usp. Duvno). Kako smatra Petar Skok,<ref>Skok, Petar, Etimologijski rječnik hrvatskoga ili srpskoga jezika, str. 400. potječe od latinskoga rednog broja decimus (deseti) i vjerojatno je ostatak duljeg naziva Ad decimum lapidem, tj. kod desetog miljokaza, a po drugima: Ad decima milia (passum), tj. kod desete milje (tisuće koraka). Na dalmato-romansko podrijetlo upućuje činjenica da je latinski velar dao sibilar "c" (usp. Cavtat < Civitatem).